stanford-oval/wikipedia huggingface dataset:
ยาซูฮิโระ ซูงิฮาระ
ผลงานเพลง > อัลบั้ม

TRUTH? (1997/11/19･POCH-1658)
Parallel Side of Soundtrack (2001/11/12･HDCA-10075)
H・ART・CHAOS ～垂直の夢～ (2001/12/31･EM-3)
music from the original motion picture Soundtrack (2002/2/27･HDCA-10088)
Silent Voice ～Acoustic Songs of Soundtrack～ (2002/5/9･HDCA-10096)
รายละเอียดปลีกย่อย

สึกิโซะมีลูกสาวชื่อ "ลูน่า"
แฟนเก่าของสึกิโซะคือดาราหญิง วิเวียน ซู
สึกิโซะสนิทกับ "ฮิเดะ" กีตาร์ลีดส์ของวง X Japan สนิทกัน จนเมื่อโยชิกิ หัวหน้าวง X รวบรวมวงขึ้นมาใหม่ ภายหลังจากที่ hide เสียชีวิตแล้ว เขาจึงเลือกสึกิโซะมาเป็นมือกีตาร์แทน hide
แหล่งข้อมูลอื่น

Sephirot เว็บไซต์อย่างเป็นทางการของสึกิโซะ
วิดจิตอล

| --- | --- |

ชื่อท้องถิ่น: АО «Телекомпания ВИД»
ชื่อเดิม: VIDgital
ประเภท: Private company
อุตสาหกรรม: รายการโทรทัศน์
ก่อตั้ง: 2 ตุลาคม 1987; 37 ปีก่อน (1987-10-02)
ผู้ก่อตั้ง: วลาดิสลาฟ ลิสต์เซฟ  Andrey Rasbash  Alexander Lyubimov  Alexander Politkovsky  Ivan Demidov  Alexander Gorozhankin
สำนักงานใหญ่: Akademika Koroleva Str, 12, Ostankino Technical Center, Moscow,  รัสเซีย
บุคลากรหลัก: วลาดิสลาฟ ลิสต์เซฟ  Alexander Lyubimov  Larisa Sinelshchikova  Andrey Rasbash  Sergey Kushnerev
ผลิตภัณฑ์: TV programs, entertainment shows, talk shows, documentaries
พนักงาน: 171 คน
บริษัทในเครือ: AO MuzOboz  AO Disk-kanal  Krylya-media  Pervoye Polye (VID-Design) 
เว็บไซต์: www.vid.ru 
วิดจิตอล (รัสเซีย: ВИDgital) ชื่อเดิมที่รู้จักทั่วไปในชื่อ VID (รัสเซีย: ВИД) จัดสไตล์เป็น ВИD "ดู"; ตัวย่อของ Vzglyad i Drugiye "แนวโน้มและอื่นๆ" เป็นบริษัทผลิตรายการโทรทัศน์ของรัสเซียและโซเวียต วิดจิตอลผลิตรายการสำหรับช่องหนึ่งรัสเซีย, NTV และ OTR เป็นที่รู้จักกันดีที่สุดสำหรับการผลิตรายการโทรทัศน์ Wait for Me (รัสเซีย: Жди меня) และ โปเลชูเดส (รัสเซีย: Поле Чудес) เป็นรายการยอดนิยมของวีลออฟฟอร์จูนเวอร์ชันรัสเซีย
แหล่งข้อมูลอื่น

เว็บไซต์ทางการ (ภาษารัสเซีย)
เว็บไซต์ทางการ (ภาษารัสเซีย) (ในเว็บ archive.org)
ชาวอเมริกัน

| --- | --- |
ธงชาติสหรัฐ
ประชากรทั้งหมด
ประมาณ 308 ล้านคน (ค.ศ. 2008) ประมาณ 329 ล้านคน (ค.ศ. 2020) 
ภูมิภาคที่มีประชากรอย่างมีนัยสำคัญ
 สหรัฐอเมริกา        351,257,000
 เม็กซิโก: 1,000,000
 แคนาดา: 688,000
 สหราชอาณาจักร: 224,000
 ไลบีเรีย: 159,697
 ออสเตรเลีย: 118,003
 ฟิลิปปินส์: 105,000
 บราซิล: ราว 25-50,000[ต้องการอ้างอิง]
 คอสตาริกา: 40,000
 สหรัฐอาหรับเอมิเรตส์: 50,000
 นิวซีแลนด์: 17,751
 รัสเซีย: 60,000
 อินเดีย: 700,000
 ฝรั่งเศส: 100,000
 ญี่ปุ่น: 55,713
 จีน: 110,000
 อินโดนีเซีย: 88,950
 ไทย: 162,090
 เกาหลีใต้: 158,000
 สาธารณรัฐจีน (ไต้หวัน): 10,649
 ปากีสถาน: 52,486
 ซาอุดีอาระเบีย: 49,000
 ฮ่องกง: 90,000
 เยอรมนี: 405,800
 กาตาร์: 15,000
 คูเวต: 10,000
ภาษา
ส่วนใหญ่อังกฤษอเมริกัน, สเปนอเมริกัน และอื่นๆ
ศาสนา
ส่วนใหญ่โปรเตสแตนต์, โรมันคาทอลิก และ ศาสนายูดาย
ชาวอเมริกัน หรือ ประชากรของสหรัฐ (อังกฤษ: People of the United States หรือ U.S. Americans หรือ Americans หรือ American people) คือประชาชนของสหรัฐ ซึ่งเป็นประเทศที่ประกอบด้วยกลุ่มชนจากหลายชาติพันธุ์และเชื้อชาติ ซึ่งทำให้ชาวอเมริกันบางคนไม่ถือว่าอเมริกันเป็น "ชาติพันธุ์" (ethnicity) และจะบ่งตนเองโดยเชื้อชาติ (nationality) และชาติพันธุ์ดั้งเดิม (ancestral origin) เช่นชาวฮังการีอเมริกันเป็นต้น นอกไปจากชาวอเมริกันอินเดียนแล้ว ชาวอเมริกันเกือบทั้งหมดหรือบรรพบุรุษก็เป็นผู้ที่อพยพเข้ามาตั้งถิ่นฐานในช่วงระยะเวลาห้าร้อยปีที่ผ่านมา
การที่ชาวอเมริกันมาจากหลายชาติพันธุ์ทำให้เป็นชาติที่มีธรรมเนียม และคุณค่าที่แตกต่างกันออกไปเป็นอันมาก วัฒนธรรมที่เป็นที่ยอมรับกันโดยทั่วไปเรียกว่าวัฒนธรรมอเมริกันสายกลาง (mainstream American culture) วัฒนธรรมตะวันตกส่วนใหญ่มาจากขนบธรรมเนียมของวัฒนธรรมยุโรปตะวันตกของผู้อพยพที่เริ่มตั้งแต่การอพยพมาตั้งถิ่นฐานในสมัยแรกของชาวอังกฤษและชาวดัตช์ นอกจากนั้นวัฒนธรรมของชาวเยอรมัน, ชาวไอริช และชาวสกอตก็ยังมีอิทธิพลต่อวัฒนธรรมอเมริกันสายกลางด้วย วัฒนธรรมของทาสชาวแมนดี และ ชาวโวลอฟจากแอฟริกาตะวันตกก็ได้รับการผสมผสานเข้ามาเป็นส่วนหนึ่งของวัฒนธรรมอเมริกันสายกลาง วัฒนธรรมของชาวบันตุจากแอฟริกากลางซึ่งเป็นวัฒนธรรมที่เป็นพื้นฐานของวัฒนธรรมแอฟริกันอเมริกันก็มีอีกวัฒนธรรมหนึ่งที่มีบทบาทในวัฒนธรรมอเมริกันสายกลาง การขยายตัวไปทางตะวันตกทำให้ได้รับวัฒนธรรมของครีโอลและเคจันของลุยเซียนาเข้ามาด้วย และฮิสปานอสของตะวันตกเฉียงใต้ที่นำวัฒนธรรมเข้ามาติดต่อกับวัฒนธรรมเม็กซิโก การอพยพเข้ามาตั้งถิ่นฐานครั้งใหญ่ในปลายคริสต์ศตวรรษที่ 19 และต้นคริสต์ศตวรรษที่ 20 จากยุโรปใต้และยุโรปตะวันออกก็นำวัฒนธรรมใหม่เข้ามา และเมื่อไม่นานมานี้การเข้ามาตั้งถิ่นฐานของประชากรจากเอเชีย, แอฟริกา และโดยเฉพาะ ลาตินอเมริกาก็ยิ่งทำให้มีส่วนผสมใหม่เพิ่มมากขึ้น การอพยพเข้ามาตั้งถิ่นฐานของประชากรจากส่วนต่างๆ ของโลกที่มีวัฒนธรรมอันแตกต่างกันทำให้สหรัฐกลายเป็นประเทศมีวัฒนธรรมที่เป็นหม้อหลอม (melting pot) หรือ วัฒนธรรมเกาเหลาอย่างแท้จริง หรือ วัฒนธรรมสลัด (salad bowl culture)
ดูเพิ่ม

การอพยพของมนุษย์
| ด ค กชาวยุโรปอเมริกัน |
| --- | --- |
ยุโรปเหนือ:  บริติช อังกฤษ  สกอต-ไอริช  สกอต  เวลช์  คอร์นนิช  เดนมาร์ก  เอสโตเนีย  ฟาโรซี  ฟินแลนด์  ไอซ์แลนด์  ไอร์แลนด์ สกอต-ไอริช  ลัตเวีย  ลิทัวเนีย  นอร์เวย์  สวีเดน 
ยุโรปตะวันตก:  บาสค์  เบลเยียม  เนเธอร์แลนด์ ฟริเซียน  ฝรั่งเศส อาเคเดียน  ชาวเคจัน  ลุยเซียนาครีโอล  เยอรมัน ออสเตรีย  เพนซิลเวเนียดัตช์  ลักเซมเบิร์ก  สวิส ชาวอามิช 
ยุโรปตะวันออก:  เบลารุส  บัลแกเรีย  เช็ก  ฮังการี  โปแลนด์  โรมาเนีย  รัสเซีย  รูซิน  สโลวัก  ยูเครน 
ยุโรปใต้:  แอลเบเนีย  บอสเนีย  โครเอเชีย  กรีก  อิตาลี ซิซิลี  มาซิโดเนีย  มอลตา  มอนเตเนโกร  โปรตุเกส  เซอร์เบีย  สโลวีเนีย  สเปน คาตาลัน  ฮิสปาโน  ชาวอิสเลโย 
อื่น ๆ:  อาร์มีเนีย  อาเซอร์ไบจาน  ไซปรัส  จอร์เจีย  ยิว††  โรมานี  ตุรกี 
 ทุกประเทศจัดตามกลุ่มที่จัดโดยสหประชาชาติ และสำนักงานสถิติสหรัฐ  † เคาน์ตีบาสค์ครอบคลุมบริเวณทางตะวันตกระหว่างฝรั่งเศส และ สเปน รัฐบาลกลางสหรัฐถือว่าชาวบาสค์ เป็นชนชาติอิสระที่ไม่ใช่ชาวฝรั่งเศสหรือชาวสเปน  †† ชาวยิวอเมริกันส่วนใหญ่เดินทางมายังสหรัฐจากยุโรป  (มักจะเป็นยุโรปกลางและยุโรปตะวันออก) แต่ก็มีบ้างที่มาจากภูมิภาคอื่นเช่นตะวันออกกลาง และ แอฟริกาเหนือ
ผลงานการตีพิมพ์ของนักวิจัยไทย

ผลงานการตีพิมพ์ของนักวิจัยไทย เป็นผลงานวิจัยที่ตีพิมพ์ในวารสารวิชาการระดับชาติ หรือนานาชาติ ซึ่งสามารถสืบค้นได้โดยอาศัยฐานข้อมูลดัชนีอ้างอิงงานวิทยาศาสตร์ (Science Citation Index) รวมทั้งสังคมศาสตร์ (Social Sciences Citation Index) และศิลปศาสตร์และมนุยศาสตร์(Arts & Humanities Citation Index) โดย ทอมสันไซแอนติฟิก (ISI) ผลงานตีพิมพ์วิจัยนั้นเป็นตัวชี้วัดหนึ่งซึ่งใช้วัดคุณภาพของสถาบันอุดมศึกษา ตามการจัดอันดับสถาบันอุดมศึกษา สำหรับผลงานของนักวิจัยไทยนั้น ได้มีผู้รวมรวมผลงานวิจัยของนักวิจัยไทยตั้งแต่ ปี พ.ศ. 2538 - 2548
ในปี พ.ศ. 2548 ประเทศไทยสามารถผลิตผลงานวิจัยได้เป็นลำดับที่ 43 ของโลก โดยเมื่อเทียบในแถบอาเซียนนั้น ประเทศไทยอยู่ลำดับที่ 2 รองจากประเทศสิงคโปร์
ผลงานตีพิมพ์ของนักวิจัยไทย

| หน่วยงาน | 2555 | 2549 | 2548 | 2547  | 2546 | 2545 | 2544 | 2543 | 2542 |
| --- | --- | --- | --- | --- | --- | --- | --- | --- | --- |
| มหาวิทยาลัยมหิดล | 1642 | 824 | 627 | 527 | 504 | 385 | 366 | 335 | 308 |
| จุฬาลงกรณ์มหาวิทยาลัย | 1549 | 817 | 543 | 497 | 414 | 331 | 244 | 225 | 148 |
| มหาวิทยาลัยเชียงใหม่ | 880 | 392 | 277 | 241 | 196 | 178 | 119 | 110 | 88 |
| มหาวิทยาลัยเกษตรศาสตร์ | 756 | 211 | 176 | 117 | 112 | 85 | 73 | 75 | 60 |
| มหาวิทยาลัยขอนแก่น | 691 | 204 | 138 | 117 | 118 | 98 | 91 | 72 | 48 |
| มหาวิทยาลัยสงขลานครินทร์ | 655 | 259 | 188 | 119 | 128 | 130 | 116 | 69 | 64 |
| มหาวิทยาลัยเทคโนโลยีพระจอมเกล้าธนบุรี | 443 | 66 | 124 | 113 | 88 | 55 | 60 | 37 | 34 |
| สถาบันเทคโนโลยีพระจอมเกล้าเจ้าคุณทหารลาดกระบัง | 382 | - | 36 | 9 | 21 | 18 | 5 | 5 | 6 |
| มหาวิทยาลัยธรรมศาสตร์ | 336 | - | 94 | 91 | 56 | 55 | 32 | 24 | 18 |
| มหาวิทยาลัยเทคโนโลยีสุรนารี | 307 | - | 61 | 72 | 34 | 28 | 22 | 11 | 10 |
| มหาวิทยาลัยนเรศวร | 189 | - | 27 | 22 | 25 | 13 | 9 | 7 | 9 |
| มหาวิทยาลัยศรีนครินทรวิโรฒ | 153 | - | 38 | 18 | 22 | 30 | 15 | 17 | 15 |
( - ) หมายถึง ยังไม่มีข้อมูล
ข้อมูลในตารางอาจคลาดเคลื่อนไปจากความจริงบ้าง เนื่องจากการสะกดชื่อองค์กรผิด ใช้ตัวย่อแทนที่จะใช้ชื่อเต็ม เช่น "KMITL" (สถาบันเทคโนโลยีพระจอมเกล้าเจ้าคุณทหารลาดกระบัง) หรือ "MOPH" (กระทรวงสาธารณสุข) หรือไม่ได้ระบุชื่อองค์กรต้นสังกัด เช่น บทความจากโรงพยาบาลศิริราชและโรงพยาบาลรามาธิบดีที่ไม่ได้ระบุชื่อมหาวิทยาลัยมหิดล บทความจากสถาบันเทคโนโลยีนานาชาติสิรินธรที่ไม่ได้ระบุชื่อมหาวิทยาลัยธรรมศาสตร์ หรือบทความจากโรงพยาบาลในสังกัดกระทรวงสาธารณสุขจำนวนมาก ที่ไม่ได้ระบุชื่อกระทรวงฯ หรือกระทั่งความผิดพลาดในตัวฐานข้อมูลเอง
ดูเพิ่ม

การจัดอันดับสถาบันอุดมศึกษา
อันดับมหาวิทยาลัยในประเทศไทย
ปัจจัยกระทบ (impact factor)
แหล่งข้อมูลอื่น

ศูนย์ดัชนีการอ้างอิงวารสารไทย เก็บถาวร 2007-09-11 ที่ เวย์แบ็กแมชชีน มหาวิทยาลัยเทคโนโลยีพระจอมเกล้าธนบุรี
อันดับและผลงานตีพิมพ์มหาวิทยาลัยไทย เก็บถาวร 2007-09-11 ที่ เวย์แบ็กแมชชีน งานสารสนเทศและห้องสมุดสตางค์ มงคลสุข คณะวิทยาศาสตร์ มหาวิทยาลัยมหิดล
สมเด็จกรมพระนโรดม สุทธารส

| สมเด็จกรมพระนโรดม สุทธารส |
| --- | --- |
สมเด็จพระราชอัยกาวรจักรรณฤทธิ์

พระราชสมภพ: ค.ศ. 1872 พนมเปญ กัมพูชาในอารักขาของฝรั่งเศส
สวรรคต: ค.ศ. 1945
พระราชชายา: พระองค์เจ้านโรดม พงางาม
พระราชบุตร: นักองค์มจะนโรดม เอกอัศนีย์ พระบาทสมเด็จพระนโรดม สุรามฤต นักองค์มจะนโรดม ภาวฤทธิ์ สมเด็จพระราชกนิษฐานโรดม รัศมีโสภณ
ราชวงศ์: ราชวงศ์วรมัน   (สายราชสกุลนโรดม)
พระราชบิดา: พระบาทสมเด็จพระนโรดม บรมรามเทวาวตาร
พระราชมารดา: เจ้าจอมมารดาเอี่ยม
สมเด็จพระราชอัยกาวรจักรรณฤทธิ์  หรือ สมเด็จกรมพระนโรดม สุทธารส (พ.ศ. 2415 - พ.ศ. 2488) เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม และเป็นพระราชบิดาในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชาสมัยใหม่
พระองค์พระราชสมภพในปี พ.ศ. 2415 เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม ธิดาพระสุพรรณพิศาล (กอง อภัยวงศ์)  ทรงมีพระเชษฐาร่วมมารดาอีกพระองค์คือพระองค์เจ้านโรดม เกศรา (พ.ศ. 2412 - พ.ศ. 2452)
สมเด็จกรมพระนโรดม สุทธารส ทรงเสกสมรสกับพระองค์เจ้านโรดม พงางาม (พ.ศ. 2417 - พ.ศ. 2487) พระขนิษฐาต่างพระมารดา มีพระโอรส-ธิดา 5 พระองค์ ได้แก่
หม่อมเจ้า (นักองค์มจะ) นโรดม เอกอัศนีย์ (พ.ศ. 2435 - พ.ศ. 2450)
พระบาทสมเด็จพระนโรดม สุรามฤต (6 มีนาคม พ.ศ. 2439 - 3 เมษายน พ.ศ. 2503)
หม่อมเจ้า (นักองค์มจะ) นโรดม ภาวฤทธิ์ (พ.ศ. 2439 - ไม่ปรากฏ)
สมเด็จพระราชกนิษฐานโรดม รัศมีโสภณ (พฤศจิกายน พ.ศ. 2441 - พ.ศ. 2541)
หม่อมเจ้า (นักองค์มจะ) นโรดม หญิงเล็ก (พ.ศ. 2443 - ไม่ปรากฏ)
สมเด็จกรมพระนโรดม สุทธารส สวรรคตในปี พ.ศ. 2488 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย
พระราชประวัติ

สมเด็จกรมพระนโรดม สุทธารส เป็นพระราชโอรสในพระบาทสมเด็จพระนโรดม บรมรามเทวาวตารแห่งราชอาณาจักรกัมพูชาสมัยใหม่ และเป็นพระราชบิดาในพระบาทสมเด็จพระนโรดม สุรามฤต  และเป็นพระอัยกาในสมเด็จพระนโรดม สีหนุ
หลังจากพระบาทสมเด็จพระสีสุวัตถิ์ มุนีวงศ์เสด็จสวรรคต ฝรั่งเศสได้คัดเลือก 5 รัชทายาทเพื่อสืบราชสันตติวงศ์ต่อ ได้แก่ กรมพระสีสุวัตถิ์ มุนีเรศ กรมพระนโรดม สุทธารส นักองเจ้านโรดม สุรามฤต พระองค์มจะ นโรดม นรินทเดช และ หม่อมราชวงศ์นโรดม สีหนุ ตามลำดับ
พระนโรดม สุทธารสทรงเป็นหนึ่งในรัชทายาทสืบราชสันตติวงศ์ต่อจากพระบาทสมเด็จพระสีสุวัตถิ์ มุนีวงศ์ โดยพระองค์ทรงเป็นลำดับที่สอง ต่อจากกรมพระสีสุวัตถิ์ มุนีเรศ ซึ่งทางฝรั่งเศสได้ข้ามลำดับรัชทายาทสืบราชสันตติวงศ์ไป แต่เนื่องจากพระนโรดม สุทธารสได้มีแนวความคิดที่จะประกาศเอกราชของกัมพูชาจากฝรั่งเศสซึ่งแผนการเอกราชของพระองค์จึงรั่วไหลไปยังเจ้าหน้าที่อาณานิคมฝรั่งเศส ทำให้ทางฝรั่งเศสตัดสิทธิพระองค์ในการสืบราชสันตติวงศ์ในที่สุด
ฝรั่งเศสได้ตัดสินใจมอบราชบัลลังก์ให้แก่พระราชนัดดาพระนโรดม สีหนุ หลังจากที่พระบาทสมเด็จพระสีสุวัตถิ์ มุนีวงศ์สิ้นพระชนม์ในปี พ.ศ. 2484 ในช่วงสงครามโลกครั้งที่สอง ซึ่งเป็นช่วงที่พระองค์ทรงมีพระชนม์มายุเพียง 18 ปีเท่านั้น
สมเด็จกรมพระนโรดม สุทธารส ทรงเป็นพระอัยกาในพระบาทสมเด็จพระนโรดม สีหนุ และเป็นพระปัยกาในพระบาทสมเด็จพระบรมนาถ นโรดม สีหมุนี
สมเด็จกรมพระนโรดม สุทธารส สวรรคตเมื่อวันที่ 27 มกราคม พ.ศ. 2488 ต่อมาทรงได้รับการสถาปนาพระอิสริยยศเป็น สมเด็จพระราชอัยกา วรจักรรณฤทธิ์ พระราชอัยกาในพระบรมรัตนโกศ  (เขมร: សម្ដេចព្រះរាជអយ្យកោ វរចក្ររណឫទ្ធិ ព្រះរាជអយ្យកោផ្ទាល់នៃព្រះករុណា ព្រះបរមរតនកោដ្ឋ៕)
ถนนสุทธารสเป็นหนึ่งในถนนในกรุงพนมเปญตั้งตามพระนามเพื่อเฉลิมพระเกียรติพระองค์ จากมุมถนนนโรดมถึงถนนกัณฑบุปผา ทางเหนือของวัดปทุมวดีราชวราราม
ไฟนอลแฟนตาซี (วิดีโอเกม)

| ไฟนอลแฟนตาซี |
| --- | --- |

ผู้พัฒนา: สแควร์
ผู้จัดจำหน่าย: สแควร์
ออกแบบ: ฮิโรโนบุ ซากากุจิ ฮิโรมิจิ ทานากะ อาคิโทชิ คาวาซุ โคอิจิ  อิชิอิ
โปรแกรมเมอร์: Nasir Gebelli 
แต่งเพลง: โนบูโอะ อูเอมัตสึ 
ชุด: ไฟนอลแฟนตาซี
เครื่องเล่น:  แฟมิคอม    เอ็มเอสเอกซ์ 2  พอนเดอร์สวอนคัลเลอร์  เพลย์สเตชัน  i-mode  เกมบอยอัดวานซ์  EZweb  เพลย์สเตชัน พอร์เทเบิล  ไอโอเอส  แอนดรอยด์  วินโดวส์โฟน  นินเท็นโด 3ดีเอส  ไมโครซอฟท์ วินโดวส์  นินเท็นโด สวิตช์  เพลย์สเตชัน 4  
วางจำหน่าย:  18 ธันวาคม 2530    แฟมิคอม  JP: 18 ธันวาคม 2530 NA: 12 กรกฎาคม 2533  เอ็มเอสเอกซ์ 2  JP: 1 มิถุนายน 2532  พอนเดอร์สวอนคัลเลอร์  JP: 9 ธันวาคม 2543  เพลย์สเตชัน  JP: 31 ตุลาคม 2545 EU: 14 มีนาคม 2546 NA: 8 เมษายน 2546  i-mode  JP: 1 มีนาคม 2547  เกมบอยอัดวานซ์  JP: 29 กรกฎาคม 2547 AU: 18 พฤศจิกายน 2547 NA: 29 พฤศจิกายน 2547 EU: 3 ธันวาคม 2547  EZweb  JP: 19 สิงหาคม 2547  Yahoo!  JP: 3 กรกฎาคม 2549  เพลย์สเตชัน พอร์เทเบิล  JP: 19 เมษายน 2550 NA: 26 มิถุนายน 2550 EU: 8 กรกฎาคม 2551 AU: 28 กุมภาพันธ์ 2551  ไอโอเอส  ทั่วโลก: 25 กุมภาพันธ์ 2554  แอนดรอยด์  ทั่วโลก: 1 ธันวาคม 2554  วินโดวส์โฟน  ทั่วโลก: 13 มิถุนายน 2555  นินเท็นโด 3ดีเอส  JP: 21 มกราคม 2558  พิกเซลรีมาสเตอร์  ไอโอเอส, แอนดรอยด์, ไมโครซอฟท์ วินโดวส์  ทั่วโลก: 28 กรกฎาคม 2564  นินเท็นโด สวิตช์, เพลย์สเตชัน 4  ทั่วโลก: 19 เมษายน 2566  
แนว: เล่นตามบทบาท
รูปแบบ: ผู้เล่นคนเดียว
ไฟนอลแฟนตาซี (อังกฤษ: Final Fantasy ญี่ปุ่น: ファイナルファンタジー; โรมาจิ: 'Fainaru Fantajī') เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์ เป็นเกมแรกในชุดเกม ไฟนอลแฟนตาซี ของสแควร์ ซึ่งสร้างโดยฮิโรโนบุ ซากากุจิ เดิมทีตัวเกมเปิดตัวสำหรับเครื่องแฟมิคอม ไฟนอลแฟนตาซี ถูกทำใหม่สำหรับคอนโซลวิดีโอเกมหลายเครื่องและมักจะแถมเกม ไฟนอลแฟนตาซี II ในคอลเล็กชันวิดีโอเกม เรื่องราวของ ไฟนอลแฟนตาซี ภาคแรกจะเล่าเกี่ยวกับหนุ่มสาวสี่คนที่เรียกว่าไลท์วอริเออร์ ซึ่งแต่ละคนมีคริสตัลธาตุสี่ธาตุในโลกของพวกเขาซึ่งถูกทำให้มืดโดย Elemental Fiends ทั้งสี่ พวกเขาร่วมกันค้นหาเพื่อเอาชนะกองกำลังชั่วร้ายเหล่านี้ ฟื้นฟูแสงสว่างให้กับคริสตัล และกอบกู้โลกของพวกเขา
ไฟนอลแฟนตาซี เดิมถูกสร้างขึ้นภายใต้ชื่อระหว่างพัฒนาว่า ไฟต์ติ้งแฟนตาซี แต่มีปัญหาด้านเครื่องหมายการค้าและสถานการณ์เลวร้ายรอบสแควร์ และ ซากากุจิเองได้แจ้งให้เปลี่ยนชื่อ ตัวเกมประสบความสำเร็จในเชิงพาณิชย์อย่างมาก ได้รับเสียงวิจารณ์ในเชิงบวก และสร้างภาคต่อและภาคเสริมที่ประสบความสำเร็จมากมายในรูปแบบของชุดเกม ไฟนอลแฟนตาซี เกมต้นฉบับนี้ถือได้ว่าเป็นหนึ่งในเกมเล่นตามบทบาทที่มีอิทธิพลและประสบความสำเร็จมากที่สุดในแฟมิคอม โดยมีบทบาทสำคัญในการทำให้เกมประเภทนี้เป็นที่นิยม นักวิจารณ์ยกย่องกราฟิกของเกม และวิจารณ์โดยมุ่งเป้าไปที่เวลาที่ใช้ในการค้นหาการเผชิญหน้าการต่อสู้แบบสุ่มเพื่อเพิ่มระดับประสบการณ์ของผู้เล่น ภายในเดือนมีนาคม พ.ศ. 2546 ไฟนอลแฟนตาซี ทุกเวอร์ชันมียอดขายรวม 2 ล้านชุดทั่วโลก
รูปแบบการเล่น

ไฟนอลแฟนตาซี มีระบบพื้นฐานหลัก ๆ ของเกมสวมบทบาทแบบดั้งเดิม ซึ่งประกอบด้วยแผนที่โลก, ดันเจี้ยน, ต่อสู้, นำเงินไปซื้อเวทมนตร์ อาวุธและเครื่องป้องกัน  การต่อสู้จะผลัดกันโจมตีคนละหนึ่งตากับทางศัตรู  โดยในเกมเราจะต้องรับบทเป็น 4 นักรบแห่งแสง ซึ่งภาคนี้เป็นเพียงภาคเดียวในชุดเกม ไฟนอลแฟนตาซี ที่ตัวหลักไม่มีชื่อแน่นอน โดยผู้เล่นจะเป็นคนกำหนดชื่อและอาชีพให้กับตัวละครเอง ซึ่งแต่ละอาชีพก็มีความถนัด ข้อดี ข้อด้อย รวมถึงอาวุธ เครื่องป้องกัน ความสามารถก็แตกต่างกันไป การเดินทางในแผนที่โลกจะต้องใช้ยานพาหนะต่าง ๆ กันตามสถานที่ เช่น ใช้เรือแคนูในการข้ามคลอง เรือเดินทะเลในการเดินทางข้ามทวีป และเรือเหาะที่สามารถบินไปได้ทั่วโลก
เนื้อเรื่อง

2000 ปีที่แสนยาวนาน ก่อนหน้ายุคปัจจุบัน... ปีศาจร้ายทั้ง 4 ได้ทำพันธสัญญากับอัศวินหนุ่มนาม การ์แลนด์ เพื่อมุ่งสู่การมีชีวิตอันยืนยงชั่วนิรันดร์ 
อัศวินหนุ่มผู้เก่งกาจคนนั้น ได้รับพลังที่เกินหยั่งถึง และเกิดใหม่ ในร่างของสิ่งมีชีวิตที่เปี่ยมไปด้วยพลังแห่งด้านมืด...ชื่อของมันคือ "เคย์ออส"
...และแล้ว เวลาก็ล่วงเลยไปถึง 2000 ปี เหล่าปีศาจร้ายทั้ง 4 ก็ได้ปรากฏตัวขึ้น คริสตัลทั้ง 4 ที่ควบคุมสมดุลของโลก...ทั้ง ดิน ไฟ น้ำ ลม ต่างก็สูญเสียประกายแสงไปสิ้น  "ลิซ" โครงกระดูกผู้ฆ่าไม่ตาย ปรากฏตัวขึ้นที่ถ้ำลึกใต้ผิวโลก และทำให้ผืนดินแห้งกรัง ไร้ซึ่งพืชผล   "มาลิลิธ" สตรีหกแขนที่ครึ่งร่างเป็นงูยักษ์ ปรากฏตัวขึ้นที่ใจกลางภูเขาไฟอันร้อนระอุ และทำให้เปลวเพลิงโหมกระหน่ำ ไร้การควบคุม   "คราเคน" ปลาหมึกยักษ์น่าเกลียดน่ากลัว ปรากฏตัวขึ้นที่วิหารใต้บาดาล และทำให้ผืนน้ำแห้งผาก ทะเลคลุ้มคลั่ง   "เทียแมท" มังกรหกหัวน่าเกรงขาม ปรากฏตัวขึ้นบนปราสาทลอยฟ้า มรดกของชนเผ่าที่ดับสูญ และทำให้สายลมบิดพลิ้ว บ้าระห่ำ จากนั้น โลกก็ดำดิ่งไปสู่ความมืดมิด...
ผู้คนทั่วทั้งโลก ต่างฝากความหวังไว้กับคำทำนายสั้นๆที่ถ่ายทอดปากต่อปากว่า  "เมื่อโลกก้าวเข้าสู่ความมืด ผู้กล้าทั้ง 4 จะนำแสงสว่างกลับคืนมา" และแล้วในที่สุด ก็ได้มีนักรบ 4 คน ปรากฏกายขึ้นที่อาณาจักรโคเนเรีย พร้อมกับชิ้นส่วนของคริสตัลที่ไร้ประกายทั้ง 4 ประคองแน่นไว้ในมือ
เหล่านักรบทั้งสี่ได้ออกเดินทางไปทั่วโลก ได้เผชิญกับอุปสรรคต่างๆมากมาย  ไม่ว่าจะเป็นนำตัวเจ้าหญิงเซร่าคืนมาจากนักรบกาแลนด์ยอดองครักษ์ที่เกิดเสียสติลักพาตัวเจ้าหญิงหนีไป  ปราบโจรสลัด นำมงกุฏ บุกถ้ำลึกค้นหามงกุฎมาคืนแก่ราชาไร้บัลลังก์ นำดวงตามาคืนแก่แม่มดผู้สูญเสียแสงสว่าง นำน้ำยาไปปลุกเจ้าชายเอลฟ์ที่หลับใหล  ผ่านการทดสอบของราชามังกร "บาฮามุต"  กำจัดเหล่าปิศาจร้ายทั้ง 4 เติมเต็มแสงสว่างให้คริสตัล นำสมดุลคืนสู่โลก
แต่แล้วในที่สุดพวกเขาก็พบกับความจริงที่มองข้ามไป ในภารกิจแรกที่เขาได้กำจัดยอดนักรบกาแลนด์ไปนั้น ไม่มีใครรู้ว่านั่นคือจุดเริ่มต้นของทุกอย่าง ในขณะที่กาแลนด์พ่ายแพ้และกำลังจะจบชีวิตลงนั้นเอง เขาได้ทำพันธสัญญากับปิศาจทั้งสี่เรียบร้อยแล้ว และได้ถูกดึงไปยังอดีตเมื่อ 2,000 ปีก่อน ซึ่งเป็นจุดเริ่มต้นของราชาแห่งความมืด "เคย์ออส"
เมื่อได้รับรู้ดังนั้น นักรบทั้งสี่จึงต้องกลับไปที่จุดเริ่มต้นอีกครั้ง ด้วยพลังแห่งคริสตัลได้นำพวกเขากลับไปยังโลกอดีตเมื่อ 2,000 ปีก่อน ที่นั่นพวกเขาได้ขัดขวางไม่ให้ปิศาจทั้ง 4 เดินทางข้ามเวลาไปสู่ยุคปัจจุบัน และรวมพลังกันปราบเคย์ออสได้สำเร็จ และในที่สุด ความสงบสุขที่แท้จริงก็กลับคืนสู่โลกอีกครั้ง...
แหล่งข้อมูลอื่น

Final Fantasy Origins
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี
นกนางนวลหัวดำ

| นกนางนวลหัวดำ |
| --- | --- |

เมื่อโตเต็มวัย เสียงร้อง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
วงศ์:: Laridae
สกุล:: Chroicocephalus
สปีชีส์:: C.  ridibundus
ชื่อทวินาม
Chroicocephalus ridibundus (Linnaeus, 1766)


Global range  ทั้งปี  ช่วงฤดูร้อน  ช่วงฤดูหนาว
ชื่อพ้อง
 Larus ridibundus
นกนางนวลหัวดำ (ชื่อวิทยาศาสตร์: Chroicocephalus ridibundus) เป็นนกนางนวลขนาดเล็กที่กระจายพันธุ์อยู่ส่วนมากในยุโรปและบ้างในเอเชีย ตลอดจนชายฝั่งด้านตะวันออกของประเทศแคนาดา ประชากรส่วนใหญ่ของนกพันธุ์นี้เป็นนกอพยพ ซึ่งจะอพยพลงมาทางใต้ในฤดูหนาว แต่ก็มีบางส่วนที่ไปอาศัยอยู่ทางสุดตะวันตกของยุโรป และบางส่วนอพยพไปถึงทางชายฝั่งตะวันออกของทวีปอเมริกาเหนือในฤดูหนาว ไข่ของนกนางนวลหัวดำถือเป็นอาหารราคาแพงในสหราชอาณาจักร รับประทานโดยการต้มน้ำเดือด
ลักษณะ

มีขนาดตัวยาวประมาณ 38–44 เซนติเมตร และมีช่วงปีกกว้างราว 94–105 เซนติเมตร จะโตเต็มวัยเมื่อมีอายุได้ราว 2 ปี และมีอายุขัยตามธรรมชาติสูงสุดที่ 33 ปี ขณะบินจะสังเกตเห็นลายพาดสีขาวตลอดสันปีกได้ชัดเจน ตัวโตเต็มวัยจะมีสีน้ำตาลช็อกโกแลตในช่วงฤดูร้อน (ไม่ใช่สีดำ แม้ว่าเวลามองจากไกลๆแล้วจะเหมือนสีดำ) มีลำตัวสีขาวซีด มีจะงอยปากและขาเป็นสีแดง ขนบนหัวจะหลุดไปในช่วงฤดูหนาว ชอบอาศัยอยู่กันเป็นกลุ่มใกล้กับแหล่งน้ำเช่นเดียวกับนกนางนวลสายพันธุ์อื่นๆ
ระเบียงภาพ

ตัวโตเต็มวัยแบบมีขน
ตัวโตเต็มวัยแบบมีขน
วัยรุ่นแบบมีขน
ขณะบิน
ขณะร่อน
Museum specimen
เครื่องนมัสการ

เครื่องนมัสการ แบ่งเป็นสองประเภท คือ เครื่องนมัสการของหลวง และ เครื่องนมัสการของราษฎร นับแต่อดีตกาลมา การเคารพบูชาใด ๆ ต่างมีธรรมเนียมที่ยึดถือกันมาแต่ครั้นโบราณแฝงไว้ตามแต่ อารยธรรมอยู่อย่างเสมอ ในประเทศไทยนั้น ธรรมเนียมการเคารพบูชาล้วนแล้วแต่มีความละเอียดอ่อนและความหมาย เมื่อกล่าวถึงธรรมเนียมการจุดธูปเทียนเครื่องนมัสการของบุคคลทั่วไปนั้น โดยนัยยะแล้วอาจไม่มีอะไรมากไปกว่าการตระเตรียม ดอกไม้ ธูป เทียน หากแต่เมื่อกล่าวถึง "เครื่องนมัสการ" ของหลวงที่ถือปฎิบัติกันเป็นธรรมเนียมอยู่แต่ครั้นต้นรัตนโกสินทร์จะพบว่า ความหมายและการจัดลำดับความสำคัญของเครื่องนมัสการมีมากกว่า ดอกไม้ ธูป เทียน หากแต่ยังต้องคำนึงถึงปัจจัยต่าง ๆ อันกอปรไปด้วย ผู้จุดเครื่องนมัสการ สิ่งที่จะจุดนมัสการ สถานที่ที่จะจุดเครื่องนมัสการ
เครื่องนมัสการทองใหญ่

เครื่องนมัสการทองใหญ่ ทำด้วยทองคำ ประกอบด้วยเชิงทองปักธูปไม้ระกำ 5 เชิงทองปักเทียน 5 พานทองคำสลักลายใส่พุ่มข้าวตอก 5 พาน  พานทองคำสลักลายใส่พุ่มดอกไม้ 5 พาน ตั้งบนโต๊ะเท้าคู้สลักลายปิดทอง เครื่องนมัสการชุดทองคำสำรับใหญ่นี้ จะใช้ในวัดพระศรีรัตนศาสดาราม เท่านั้น
เครื่องนมัสการพานทองสองชั้น

เครื่องนมัสการพานทองสองชั้น ทำด้วยทองคำ หรือ กาไหล่ทอง ประกอบด้วยเชิงทองคำสลักลายปักธูปไม้ระกำ 5 เชิงทองคำสลักลายปักเทียน 5 พานทองสองชั้นทรงปากกระจับ (แว่นฟ้า) 5 ใส่พุ่มข้าวตอก อีก 5 ใส่พุ่มดอกไม้ ตั้งบนโต๊ะถมทองเท้าคู้ จะใช้ในงานพระราชพิธี งานทรงวางพวงมาลาในวันสำคัญต่าง ๆ
เครื่องนมัสการทองคำลงยาราชาวดี

เครื่องนมัสการทองคำลงยาราชาวดี ทำด้วยทองคำ ลงยาราชาวดี การลงยาราชาวดีมีสีต่าง ๆ เช่น แดง เขียว น้ำเงิน ขาว ฟ้า ชมพู  โดยเฉพาะสีฟ้า เรียกกันว่าสีมูลนกการะเวก ที่จะพบเห็นบ่อย ประกอบด้วยเชิงทองคำลงยาราชาวดี 10 เชิง สำหรับปักธูป 5 เทียน 5 พานทองคำลงยาราชาวดี 10 สำหรับใส่พุ่มข้าวตอก 5 พุ่มดอกไม้ 5 ตั้งบนโต๊ะเท้าคู้บุพื้นและขอบด้วยทองคำลงยาราชาวดีทั้งตัว จะเห็นได้ในงานพระราชพิธีบำเพ็ญพระกุศลทักษิณานุปทานอุทิศถวายพระบรมราชบุพการี  งานบำเพ็ญพระกุศลพระศพ เครื่องนมัสการทองคำลงยาราชาวดีใช้สำหรับพระบาทสมเด็จพระเจ้าอยู่หัว เท่านั้น
เครื่องนมัสการทองคำลงยารองราชาวดี

เครื่องนมัสการทองคำลงยารอง  ทำด้วยทองคำลงยา โดยการลงยาสำรับนี้ใช้สีแดงเป็นหลัก ประกอบด้วยเชิงทองคำสลักลายลงยาสีแดง 10 เชิง สำหรับปักธูป 5 เทียน 5 พานทองคำลงยาสีแดง 10 สำหรับใส่พุมข้าวตอก 5 พุ่มดอกไม้ 5 ตั้งบนโต๊ะถมทอง เท้าคู้  ใช้ทอดคู่กับ เครื่องนมัสการทองคำลงยาราชาวดี เพื่อสมเด็จพระนางเจ้าฯ พระบรมราชินีนาถ ทรงจุดนมัสการ
เครื่องนมัสการทองทิศกะไหล่ทอง

เครื่องนมัสการทองทิศกะไหล่ทอง ทำด้วยกะไหล่ทองประกอบด้วยเชิงกะไหล่ทอง 10 เชิง สำหรับปักธูปไม้ระกำ 5 เทียน 5 พานกะไหล่ทอง 10 พาน สำหรับใส่พุ่มข้าวตอก 5  พุ่มดอกไม้ 5 ตั้งบนโต๊ะฉลุลายอย่างจีนปิดทองเท้าสิงห์ ใช้ทอดสำหรับสมเด็จพระเจ้าอยู่หัว สมเด็จพระบรมราชินี และผู้แทนพระองค์ ทรงจุดนมัสการหรือจุดนมัสการพระพุทธรูป ตามวัดต่าง ๆ และใช้ทอดในการทรงวางพวงมาลาที่พระบรมราชานุสรณ์ต่าง ๆ
เครื่องนมัสการทองใหญ่เครื่องแก้ว

มี 2 ชุด คือ
เครื่องนมัสการเครื่องแก้ว ชุดแรก สร้างในรัชกาลที่ 4 ทำด้วยแก้วเจียระไน ประกอบด้วยเชิงแก้วเจียระไน 10 เชิง สำหรับปักธูปไม้ระกำ 5 เทียน 5 พานแก้วเจียระไน 10 พาน สำหรับใส่พุ่มข้าวตอก 5  พุ่มดอกไม้ 5 ตั้งบนแท่นไม้ปิดทองประดับกระจกใช้ทอดสำหรับสมเด็จพระบรมวงศ์ ชั้น เจ้าฟ้า ที่เป็นพระราชโอรส พระราชธิดาในพระมหากษัตริย์รัชกาลก่อนทรงจุดนมัสการ ในรัชกาลที่ 9 มีสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เพียงพระองค์เดียวที่ทรงใช้เครื่องนมัสการชุดนี้
ชุดที่ 2 สำหรับพระบรมวงศ์ชั้นเจ้าฟ้าทรงจุดนมัสการในงานฉลองพระชนมายุหรืองานบำเพ็ญพระกุศล ทำด้วยแก้วเจียระไน ประกอบด้วยเชิงแก้วเจียระไน 10 เชิง สำหรับปักธูปไม้ระกำ 5 เทียน 5 พานแก้วเจียระไน 10 พาน สำหรับใส่พุ่มข้าวตอก 5  พุ่มดอกไม้ 5 ตั้งบนแท่นไม้ปิดทองสลักลายมังกรเท้าสิงห์
เครื่องนมัสการกระบะ

เครื่องนมัสการกระบะ มี 2 ชนิด คือ เครื่องนมัสการกระบะถม และเครื่องนมัสการกระบะมุก
เครื่องนมัสการกระบะถม ประกอบด้วยกระบะถมทองย่อมุมไม้สิบสอง 1 ใบ เชิงทองคำ 8 เชิง สำหรับปักธูประกำ 4 เทียน 4 พานทองคำ 8 สำหรับใส่พุ่มข้าวตอก 4 พุ่มดอกไม้ 4 ใช้สำหรับพระอนุวงศ์ชั้น พระองค์เจ้า ทรงจุดนมัสการ และยังใช้สำหรับพระมหากษัตริย์ สมเด็จพระบรมราชินี สมเด็จเจ้าฟ้าทรงจุดนมัสการในงานอย่างไม่เป็นทางการตามหัวเมืองด้วย
เครื่องนมัสการกระบะมุก ประกอบด้วยกระบะมุกย่อมุมไม้สิบสอง 1 ใบ เชิงแก้ว 5 เชิง สำหรับปักธูประกำ 1 เทียน 4 พานเชิงใส่พุ่มดอกไม้ 4 เครื่องนมัสการกระบะมุกนี้ใช้สำหรับพระมหากษัตริย์และพระบรมวงศานุวงศ์ ทรงจุดนมัสการพระพุทธรูปในงานพระศพเจ้านายที่มิได้ประดิษฐานบนพระมหาปราสาท ใช้สำหรับทรงจุดที่เตียงสวดพระอภิธรรม เครื่องนมัสการนี้ สามัญชนสามารถใช้จุดนมัสการได้